

Előterjesztés Zalakaros Város Önkormányzata Képviselőtestülete 2022. november 24. napján tartandó Képviselőtestületi ülésére 

Tárgy: Zalakarosi Gyógyfürdőn rendelkezésre álló melegvíz energetikai célú hasznosítása érdekében munkacsoport felállítása

Előterjesztést készítette: Bányai Edit, jegyzői asszisztens

Tisztelt Képviselő-testület!

Zalakaros Város Önkormányzata 2022. év elején megkereste a településen működő szállodák vezetőit a Zalakarosi Gyógyfürdőn rendelkezésre álló melegvíz energetikai célú hasznosításának lehetőségével. A jelenlegi technológiai szint ma már – a vízbázis teljes körű védelme mellett – képes áram és hő lakossági és gazdasági igényeket is kiszolgáló mennyiség előállítására. A projekt megvalósítása a világpiaci árhoz képest olcsóbb energia-hozzáférést tudna biztosítani az itt élők számára. A kialakult energiaválság, a drasztikusan növekvő energiaár következtében egyre több megkeresés érkezett a fürdő felé is a rendelkezésre álló, de kihasználatlan melegvízben rejlő hőenergia kiaknázásának lehetőségével kapcsolatosan. Ezen rendelkezésre álló geotermikus energia hatékony és jogszerű felhasználása érdekében szükséges egy munkacsoport felállítása. A munkacsoport tagjaira javasoljuk az alábbi személyek felkérését: Czimondor Nándor, Végh Andor János, Kötő Attila, valamint Dr. Csetneki Gábor. A munkacsoport elnöknek Kötő Attila képviselőt javasolja. A bizottság tagjai díjazásban nem részesülnek.

Határozati javaslat:
1. Zalakaros Város Önkormányzat képviselőtestülete a Zalakarosi Fürdőn rendelkezésre álló geotermikus energia felhasználása érdekében munkacsoportot állít fel.
2. A munkacsoport tagjainak Czimondor Nándor alpolgármestert, Végh Andor János vezérigazgatót, Kötő Attila képviselőt, valamint Dr. Csetneki Gábor ügyvédet kéri fel Kötő Attila elnökletével.
3. A bizottság tagjai munkavégzésükért díjazásban nem részesülnek.

Határidő:           azonnal
Felelős:              Novák Ferenc polgármester 
Operatív felelős: Bányai Edit, jegyzői asszisztens

Zalakaros, 2022. november 8.
							
Novák Ferenc
								polgármester


